Mivel ez egy nemzetközi TED,
ki tudja megmondani nekem, hogy hogyan hívják ezt franciául?
Úgy látom, alig várják, hogy meghallgassák a nyenyere történetét.
"Vielle à roue."
Spanyolul pedig "zanfona"
És olaszul "ghironda", igaz?
Nyenyere, vagy tekerőlant.
Ezek tehát a nyenyere különböző fajtái és formái.
A nyenyere az egyetlen olyan hangszer,
amiben egy kurblival megforgatunk egy kereket,
hogy az megrezegtessen egy húrt, hasonlóan a hegedű vonójához,
és megszólaltassa a zenét.
Három fajta húrja van.
Az első a basszus húr, a "bőgő",
ami a dudához hasonló folytonos hangot ad.
A második a dallam-húr, a prím,
amely egy, a zongoráéhoz hasonló fa billentyűzettel szólaltatható meg.
A harmadik húr igen sajátos.
Ez az egyetlen ma használatos hangszer,
ami alkalmazza ezt a technikát.
Ez a húr hozzáfeszül az ún. recsegőhöz vagy reccsentőhöz.
Amikor megtekerem a kurblit és nyomást gyakorlok rá,
akkor olyan hangot ad, mint egy ugató kutya.
Ez az egész roppant ötletes,
ha azt vesszük,
a nyenyere kb. ezer évvel ezelőtt jelent meg,
és két ember kellett ahhoz, hogy játszani lehessen rajta,
az egyik forgatta a kurblit,
a másik a dallamot játszotta
oly módon, hogy a nagy fa kulcsokat húzogatta.
Szerencsére ez megváltozott néhány évszázaddal később.
Így egyetlen személy képes játszani rajta
és kishíján -- ez épp egy elég nehéz darab --
tartani is a nyenyerét.
Történetileg a nyenyerét évszázadokon keresztül
leginkább tánczenélésre használták, mert
egyedülálló módon egyszerre melodikus és ritmikus hangszer
akusztikus hangszekrényével.
Manapság a nyenyere mindenfajta zenéhez használatos --
a hagyományos népzenéhez,
tánchoz, kortárs zenéhez
és világzenéhez --
az Egyesült Királyságban, Franciaországban, Spanyolországban
és Olaszországban.
Egy ilyen nyenyerét megszerezni bárhol is egy jó 3 - 5 év (a rendeléstől, amíg megérkezik).
Erre specializálódott hangszerész készíti,
Európában is.
Nagyon nehéz felhangolni.
Szóval, további szövegelés helyett nem akarják inkább meghallgatni?
(Közönség: De igen.)
Caroline Phillips: Nem hallom, akarják meghallgatni? (Közönség: Igen!)
CP: Rendben.
Akkor kezdjük.
Oké, baszkul fogok énekelni,
ami annak a Baszkföldnek a nyelve, ahol én élek,
egy régió, ami részben Spanyol-, részben Franciaországban fekszik.
(Zene)
[Baszk szöveg]
(Zene)
Köszönöm.
(Taps)
Ezt a dalt én írtam
hagyományos baszk ritmusban.
Ennek a másik dalnak meg amolyan kelta hangulata van.
(Zene)
Köszönöm.
(Taps)